Ons seisoen en ligastruktuur werk tans soos volg: In die 1ste en 4de kwartale speel ons in die Johannesburg-liga met ons 14A & B, 15B, 3de en 2de spanne teen ander Johannesburg-skole se A- spanne. In die 1ste kwartaal met ons 1ste en 15A-spanne ook in die Finsbury Superliga teen skole so ver as Nelspruit en Ben Vorster van Tzaneen. Die 2de kwartaal funksioneer ons Akademie met ons winterprogram en in die 3de kwartaal speel ons in die Evergreen reeks, Easterns Platinum en GM-ligas, sowel as die Easterns Coke uitklopliga wat deel uitmaak van die Coke Nasionale T20-kompetisie.Ons toer jaarliks na verskeie plekke waar ons teen top kwaliteit skole wedstryde speel. Die Juniorspanne toer ook na Kimberley waar hulle teen van die top skole in Suid-Afrika deelneem. Tydens 2013 het ons ook in Engeland en Skotland gaan toer met 'n groep van 22 seuns en dit was beslis 'n hoogtepunt van hierdie seuns se loopbaan by Marais Viljoen.Min skole kan sê dat hulle hul eie kriekettoernooi het, en ons is baie trots op ons Evergreen reeks wat 'n T20- reeks is. Die reeks word in die 3de kwartaal met gekleurde klere en wit balle gespeel.Marais Viljoen het ook sterk bande met Serious Cricket Coaching en Neil Levenson wat die akademie vanuit ons eie Sportsentrum bedryf. Hierdie fasiliteit skep die geleentheid vir ons seuns om reg deur die jaar krieket te kan beoefen en so hulle tegniek te verbeter.Die Roostuin!Vanaf 2005 is daar 'n tradisie deur mnr Patrick Moroney en Wicus Steenberg begin. 'n A-span-speler wat in 'n beurt 'n honderdtal, 5 paaltjies of 'n driekuns behaal, word beloon met 'n helm met 'n skoolwapen. 'n B-span-speler wat dieselfde prestasie behaal ontvang 'n spesiale das. Vanaf 2005 – 2012 is daar reeds 123 sulke toekennings aan beide die A en B groepe toegeken.Tydens die 2010/11 seisoen is daar besluit om hierdie seuns te vereer deur hulle name op ereborde in die krieketklubhuis aan te bring. Saam met hierdie borde gaan 'n roostuin hand aan hand. In die tuin word elke uitsonderlike prestasie met 'n roosboom herdenk en sodoende kan die spelers nie net eendag terugkeer om na hulle name op die klubhuisborde te kom kyk nie, maar letterlik na die prag ter nagedagtenis van hulle werk op die veld kom kyk.
16A / COLTS (1st term) JUANDRE POTGIETER
FC Kotze Easterns 0/15B
Span Jaar Jarred Alder
Andrew Nel Komitee Easterns High Schools Jaar 2016
Gauteng Krieketkomitee 2004-2008